**Ուիլյամ Ջերարդ Բարի** (1864[…], Իռլանդիա - սեպտեմբերի 9, 1941(1941-09-09), Ատլանտյան Պիրենեյներ, Աքվիտանիա, Ֆրանսիայի մետրոպոլիս, Ֆրանսիա), 19-րդ դարի վերջի և 20-րդ դարի սկզբի իռլանդացի և ֆրանսիացի գեղանկարիչ։

Կենսագրություն
--------------

Մագիստրատի պաշտոնյայի որդի Ուիլյամ Ջերարդ Բարին ծնվել է Բալյադամում (Կարիգտուխիլ), Իռլանդիայի Կոռկ կոմսությունում։ 
Նա ընդունվել է Կորկ քաղաքի Կրոուֆորդի արվեստի դպրոց և այնտեղ սովորել Հենրի Ջոնեսա Թադեուսայի դասարանում 1881-1888 թվականներին։ Թադեուսը Բարիին խորհուրդ է տալիս գնալ սովորելու Փարիզում, որտեղ Բարին և շարունակեց իր ուսումը Ժյուլիանի ակադեմիայում Լե Ֆեվրի (1836—1911), Գուստավ Բուլանժեի (1824—1888) և Կառալյուսա Դյուրանի (1838—1917) մոտ։ Առաջին հաջողությունն նկարիչն ունեցել է 1887 թվականին, երբ ստացել է Թեյլորի մրցանակ £ 30 չափսով այն բանից հետո, երբ Ֆրանսիայի՝ Լա Մանշի ափին տեղակայված Էտաբլ քաղաքից իր աշխատանքը ուղարկել է Դուբլինի թագավորական ընկերության դատին։

Հավանաբար Բարիի ամենահայտնի աշխատանքը «Ժամանակը թռչում է» նկարն է *(կտավ, յուղաներկ 86.5 × 120 սմ, Քրոուֆորդ արվեստի պատկերասրահում, Կորկ)* , և դա Պատկերասրահի սիրված նկարներից մեկն է։ Ինչպես «Ընտանեկան օջախի մոտ» նակրում Բարին այստեղ օգտագործում է տարիքների, մանկության ու ծերության հակադրման հնարքը։ Նկարիչը կտավը ներկայացրել է Փարիզի 1887 թվականի Սալոնում, իսկ ավելի ուշ՝ Լոնդոնի թագավորական ակադեմիայում (1888)։ Այդ պահին նկարիչը առավել մոտ է եղել Եվրոպայում հաջող կարիերա սկսելուն։

Սակայն Ֆրանսիայից վերադառնալով տուն՝ Ուիլյամ Ջերարդ Բարին վիճել է հոր հետ, առանց երկար մտածելու նավ նստել և մեկնել Կանադա՝ ուղևորության վճարի փոխարեն նավաետին առաջարկելով իր ծառայությունները որպես տախտակամածի նավաստի։ Հետո նա շրջել է Միացյալ Նահանգներում՝ ապրուստի միջոցներ վաստակելով պատահած ցանկացած աշխատանքով, այդ թվում որպես բատրակ աշխատելով ռանչոյում, և նույնիսկ ստեղծելով դիմանկարներ (իր պնդմամբ՝ նա նույնիսկ նկարել է նախագահ Վուդրո Վիլսոնի դիմանկարը)։

1890 թվականին նա վերադարձել է Փարիզ և սովոևրել Ֆերման Կորմոնի մոտ (1845—1924)։ Նա մեծ մասամբ վարել է թափառական կենսակերպ, ճանապարհորդել բազմաթիվ երկրներում, նավարկել Հարավային ծովերում։ Շրջելով Միացյալ Նահանգներում և Կանադայում՝ Բարին վերադարձել է Եվրոպա և ապրել ծովափնյա Սեն Ժան Դե Լյուզ քաղաքում (Ատլանտյան Պիրենեյներ, Ակվիտանիա), Ֆրանսիայի հեռավոր հարավ-արևմուտքում։ Զոհվել է Երկրորդ համաշխարհային պատերազմի տարիներին՝ գերմանական բռնազավթման ժամանակ՝1941 թվականին, երբ նրա տան մոտ ռումբ է պայթել։

Ծանոթագրություններ
------------------

1. 1 2  Smithsonian American Art Museum person/institution ID
2. 1 2  Benezit Dictionary of Artists — OUP, 2006. — ISBN 978-0-19-977378-7
3. 1 2  Artnet — 1998.
4. ↑  «***Ժամանակը թռչում է / Time Flies, 1887***». Արխիվացված է օրիգինալից 2016 թ․ փետրվարի 11-ին. Վերցված է 2019 թ․ օգոստոսի 6-ին.
5. ↑  «William Gerard Barry : Time Flies. 1887». Crawford Art Gallery. Արխիվացված է օրիգինալից 2015 թ․ սեպտեմբերի 23-ին. Վերցված է 2015 թ․ մայիսի 22-ին.
6. ↑  «William Gerard Barry (1864-1941)» (PDF). «CrawfordartGallery.ie» / Teacher’s Notes. Արխիվացված է օրիգինալից (PDF) 2016 թ․ մարտի 4-ին. Վերցված է 2015 թ․ մայիսի 22-ին.
7. ↑  «Irish Gallery / William Gerard Barry 1864 – 1941». Milmo-Penny Fine Art. Վերցված է 2015 թ․ մայիսի 22-ին.

Գրականություն
-------------

* *Snoddy, Theo.* Dictionary of Irish Artists: 20th Century. — 2nd Edition. — Dublin, Ireland: Merlin Publishing, 2002. — P. 27-28.

Արտաքին հղումներ
----------------

* ***Milmo-Penny Fine Art*** *December 2001*
* ***BlouinArtInfo.com*** Archived 2017-03-27 at the Wayback Machine.
* ***Invaluable.com***
* ***Arcadja.com***

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 95813789 · ULAN: 500021509 · WorldCat VIAF: 95813789 |

 |